Բեսթ Լայֆ (բժշկական կենտրոն)

**«Բեսթ Լայֆ»,** հայ–ճապոնական բազմապրոֆիլային բժշկական կենտրոն Երևանում, որը հիմնադրվել է 2019 թվականին։ 2025 թվականի մարտի 21-ին «Բեսթ Լայֆ» ԲԿ–ն ստացել է ISO 9001:2015 միջազգային հավաստագիր:

## Պատմություն
«Բեսթ Լայֆ»-ը հիմնադրվել է 2019 թվականին, Երևանի Քանաքեռ-Զեյթուն վարչական շրջանի Ֆանարջյան 55 հասցեում, նախկին «ՔԱՆԿՈՐ» սիրտ-անոթային բժշկական կենտրոնի հասցեում: Կենտրոնի գործունեությունը հիմնված է ապացուցողական բժշկության սկզբունքների և միջազգային չափանիշների վրա։

Կենտրոնում աշխատող մասնագետները պարբերաբար վերապատրաստվում են ինչպես Հայաստանում, այնպես էլ արտասահմանում։ Բուժկենտրոնի նյութատեխնիկական բազան համալրված է ճապոնական, շվեյցարիական, գերմանական և ամերիկյան արտադրության սարքավորումներով:

## Գործունեություն
Կենտրոնը մասնագիտացված է սիրտ-անոթային, նյարդավիրաբուժական և այլ ոլորտներում իրականացվող ախտորոշիչ և միջամտական ծառայությունների մատուցման մեջ։ Կլինիկական գործունեությունը հիմնված է նորագույն ապացուցողական բժշկության հիմունքների և ուղեցույցների վրա։

Բժշկական կենտրոնը հագեցած է ժամանակակից դիագնոստիկ սարքավորումներով, նորագույն մեթոդներով և բարձրակարգ մասնագիտական տեխնիկայով, որոնք օգտագործվում են կենտրոնական և սիրտ–անոթային պաթոլոգիաների, սրտաբանության և սրտային վիրաբուժության մեջ։

Կենտրոնում գործում է անոթային բաժանմունք, որտեղ կատարվում են և՛ բաց, և՛ փակ եղանակով անոթային վիրահատություններ, աորտայի վրա վիրահատություններ, ներքին քներակային զարկերակի վրա վիրահատություններ, ներդրվել է նաև փակ եղանակով աորտալ փականի պրոթեզավորման պրակտիկա: Բեսթ Լայֆ բժշկական կենտրոնը միակն է Հայաստանում, որտեղ կատարվում են աորտայի փականի վիրահատություններ: 2022 թվականի տվյալների համաձայն, կատարվել են երեք տասնյակից ավել նման վիրահատություններ:

## Բաժանմունքներ և ծառայություններ
մինի|Բեսթ Լայֆ բժշկական կենտրոնի շտապօգնության ծառայություն
«Բեսթ Լայֆ» բժշկական կենտրոնում գործում են հետևյալ բաժանմունքներն ու ծառայությունները.

* Սրտային վիրաբուժության ծառայություն
* Ինտերվենցիոն սրտաբանության ծառայություն
* Լաբորատոր-ախտորոշիչ ծառայություն
* Անոթային վիրաբուժության ծառայություն
* Հեմոդիալիզային ծառայություն
* Համակարգչային տոմոգրաֆիա
* Ընդհանուր վիրաբուժություն
* Սուր կորոնար սինդրոմի բաժանմունք
* Դիմածնոտային և էսթետիկ վիրաբուժության ծառայություն
* Վերակենդանացման և ինտենսիվ թերապիայի ծառայություն
* Ամբուլատոր ծառայություն
* Առիթմոլոգիական ծառայություններ
* Սրտաբանական թերապևտիկ
* Շտապ օգնության ծառայություն
* Տնային կանչի ծառայություն:

## Պոլիկլինիկա
«Բեսթ Լայֆ» բժշկական կենտրոնի պոլիկլինիկական բաժինը ապահովում է ամբուլատոր բժշկական ծառայությունների ամբողջական ծավալը՝ սկսած կանխարգելիչ զննումներից մինչև մասնագիտական խորհրդատվություն և հետագա վերահսկողություն։ Պոլիկլինիկան սպասարկում է ինչպես մեծահասակներին, այնպես էլ երեխաներին (0–18 տարեկան)։

Գործում են հետևյալ բաժանմունքները.

* Սրտաբանություն
* Մանկաբուժություն
* Էնդոկրինոլոգիա
* Նյարդաբանություն
* Քիթ–կոկորդ-ականջաբանություն
* Ակնաբուժություն
* Մաշկաբանություն
* Մանկաբարձություն և գինեկոլոգիա
* Ընդհանուր վիրաբուժություն։

Պոլիկլինիկան մատուցում է հետևյալ ծառայություններ.

* մասնագիտական խորհրդատվություն և սկրինինգային զննումներ
* ներքին հիվանդությունների ամբուլատոր ծառայություն
* էնդոկրինոլոգիա, նյարդաբանություն, թերապիա
* ֆունկցիոնալ ախտորոշման լայն շրջանակ (ԷՍԳ, հոլտեր և այլն)
* լաբորատոր ախտորոշում՝ ժամանակակից սարքավորումներով
* հիվանդությունների վաղ հայտնաբերման և վերահսկման ծրագրեր
* պետության կողմից նախատեսված դեղորայքի տրամադրում շահառուներին:

Գործում է նաև 24-ժամյա լաբորատորիա և տնային այցելությունների ծառայություն։

## Ծանոթագրություններ

## Արտաքին հղումներ
* 
* 

Կատեգորիա:Բժշկական ծառայություն
Կատեգորիա:Հայաստանի առողջապահություն
Կատեգորիա:Հայաստանի բժշկական և առողջապահական կազմակերպություններ
Կատեգորիա:Սրտաբանություն